अर्धसर्प

Fri, 01 May 2026 10:48:35 +0000

क्या हो अगर आपको पता चले कि सदियों पुराने किस्से कहानियां, केवल कहानियों तक सीमित नहीं हैं?

माघलय के घने कोहरे से घिरे पर्वतों और जंगलों के बीच, एक दिव्य शक्ति का रक्त भूमि में धीमी गति से रिस रहा है। सदियों तक जो रहस्य मानवों की सोच और दृष्टि से परे थे, आज घायल दिव्य सर्प के रूप में, उसी धरती पर अवतरित होने के लिए विवश हैं। उन्हीं मानवों के बीच जिनकी लालसा और बेरहमियों का कोई अंत नहीं।

प्रकृति एक ऐसी लड़की है जिसे इंसानों के शोर भरे जीवन के बजाए, घायल जीवों की देख रेख के मौन में सुकून मिलता है। जब उसे सुनसान राह पर मृत्यु की राह देखता एक ज़ख्मी सर्प मिलता है, तो उसे भय का आभास नहीं होता। उसके पीड़ा से भारी हृदय को इस सर्प में एक जान दिखाई देती है जिसे बचाने का प्रयास करना आवश्यक है।

जैसे जैसे हक़ीक़त और पौराणिक कथाओं के सत्य के बीच की दरारें धुंधली होती हैं, प्रकृति अपने आप को एक ऐसी दुनिया में फंसा पाती है जहां केवल रक्त के प्यासे मानव और अर्ध देवों का वर्षों पुराना बदला सांस लेते हैं।

तर्क वितर्क की इस दुनिया में, उसे एक ऐसे भयानक सत्य का सामना करना होगा, जो दिव्य सर्प के रक्त से सना हुआ है। क्योंकि जब एक अर्धदेव का रक्त बहता है तो धरती थरथरा उठती है।